Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: Az előterjesztők a 4/2000. (I. 18.) számú OVB határozat
Paragraph Index: 1232

Az előterjesztők a 4/2000. (I. 18.) számú OVB határozat ellen, annak hatályon kívül helyezését kérve, kifogással (szóhasználatukban: „fellebbezéssel”) fordultak az Alkotmánybírósághoz. Véleményük szerint az általuk megfogalmazott kérdés „nem alkotmányellenes, mivel a népi kezdeményezés az Országgyűlést kéri fel (ezt a legmagasabb szervet), mely jogosult a köztársasági elnök jelölésére és megválasztására”, továbbá nem azonos az OVB által korábban már elbírált kérdéssel. 2000/23. szám Az OVB határozata a jogorvoslat tekintetében arról ad tájékoztatást, hogy a meghozatalától számított 3 napon belül az Alkotmánybírósághoz címzett kifogást lehet benyújtani az OVB-nél, amelynek legkésőbb 2000. január 21-én 16 óráig meg kell érkeznie. A határozat elleni kifogás — a nyitva álló jogorvoslati határidőn belül — január 21-én 13 órakor az OVB-hez megérkezett. II. Az Alkotmány vizsgált rendelkezései:

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes